**Ministru kabineta noteikumu projekta “Grozījumi Ministru kabineta 2017. gada 12. decembra noteikumos Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir noteikt, ka ar š.g. 1.jūliju Latvijas Zinātnes padome pārņem visas Studiju un zinātnes administrācijas pienākumus un uzdevumus saistībā ar fundamentālo un lietišķo pētījumu projektu izvērtēšanu un finansējuma administrēšanu, jo ar š.g. 1.jūliju Studiju un zinātnes administrācija beidz pastāvēt, likvidējot to, tās funkcijas pārdalot starp Latvijas Zinātnes padomi (zinātnes politikas īstenošana) un Valsts izglītības attīstības aģentūru (izglītības politikas īstenošana).Risinājums: Latvijas Zinātnes padome īstenos zinātnes politikas īstenošanu fundamentālo un lietišķo pētījumu jomā atbilstoši Ministru kabineta 2017. gada 12. decembra noteikumiem Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība.Projekts stāsies spēkā ar 2020.gada 1.jūliju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 12. decembra noteikumos Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība”” (turpmāk – projekts) izstrādāts:1) saskaņā ar Zinātniskās darbības likuma (turpmāk – Likums) 35.panta trešo daļu, ka valsts pētījumu programmu projektu pieteikšanas, ekspertīzes, īstenošanas un finansēšanas kārtību, kā arī valsts pētījumu programmu projektu īstenošanai piešķirto finanšu līdzekļu izlietojuma kontroles kārtību nosaka Ministru kabinets, 2) ievērojot Likuma pārejas noteikumu 34.punktu (01.07.2020. redakcijā), kas nosaka, ka Ministru kabinets līdz 2020. gada 31. janvārim [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktajā kārtībā pieņem lēmumu par Studiju un zinātnes administrācijas likvidācijas vai reorganizācijas pabeigšanu līdz 2020. gada 30. jūnijam, nodrošinot šā likuma 18.1 panta otrajā daļā minēto uzdevumu nodošanu Latvijas Zinātnes padomei. Šā likuma 18.1 panta otrās daļas 2.punktā noteiktais uzdevums “Ministru kabineta noteiktajā kārtībā administrē fundamentālo un lietišķo pētījumu projektu finansēšanai un valsts pētījumu programmu īstenošanai piešķirtos valsts budžeta līdzekļus” pāriet Latvijas Zinātnes padomei;3) Ministru kabineta 2020. gada 1. aprīļa rīkojuma Nr. 151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju”:1. 1.2.apakšpunktu, ka ar 2020. gada 1. jūliju likvidēt izglītības un zinātnes ministra padotībā esošo tiešās pārvaldes iestādi – Studiju un zinātnes administrāciju – un nodot šā rīkojuma 3.2. apakšpunktā noteiktās funkcijas – Latvijas Zinātnes padomei. Nododamās funkcijas ir nodrošināt no valsts budžeta finansēto zinātnisko pētījumu programmu un projektu administratīvu un finansiālu uzraudzību, informācijas apkopošanu un pieejamību;
2. 7.1.apakšpunktu, ka Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā saistīto tiesību aktu projektus līdz 2020. gada 1. jūlijam par šā rīkojuma 1.2. apakšpunktā minēto Studiju un zinātnes administrācijas likvidāciju.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017. gada 12. decembra noteikumi Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi) nosaka kārtību, kādā izvērtē un finansē fundamentālo un lietišķo pētījumu projektus (turpmāk – projekts) un administrē projektu finansēšanai piešķirtos valsts budžeta līdzekļus.MK noteikumu izpildi nodrošina Latvijas Zinātnes padome (turpmāk – padome) un Studiju un zinātnes administrācija (turpmāk – administrācija). Projekts ir izstrādāts, ievērojot, ka ar š.g. 1.jūliju likvidē administrāciju un nepieciešams noteikt padomes kompetenci MK noteikumu izpildes nodrošināšanai, pārņemot administrācijas kompetenci, ka arī veicot citus grozījumus un papildinājumus, tur kur MK noteikumos administrācija un padome uzdevumus veic kopīgi, vai secīgi, vai sadarbībā, kā arī citus nepieciešamos grozījumus, ievērojot, ka padome ar š.g. 1.jūliju vairs nav koleģiāla institūcija, bet direktora vadīta.Tiesiskā regulējuma mērķis ir nodrošināt, ka padome īstenos zinātnes politikas īstenošanu fundamentālo un lietišķo pētījumu jomā, izpildot MK noteikumus, ievērojot Likuma (01.07.2020. redakcijā) 34.panta trešajā daļā noteikto, ka fundamentālo un lietišķo pētījumu projektus izvērtē, administrē un finansējumu sadala padome Ministru kabineta noteiktajā kārtībā un šā likuma pārejas noteikumu 34.punktu (01.07.2020. redakcijā), kas nosaka, ka līdz š.g. 01.07. jānodrošina šā likuma 18.1 panta otrajā daļā minēto uzdevumu nodošanu padomei.Projekts paredz:1. precizēt MK noteikumu daļu, kurā ir veikta norāde, uz kāda likuma pamata noteikumi izdoti, svītrojot norādi uz Likuma 18.1panta otrās daļas 2. punktu;
2. precizēt padomes (grozījumi MK notikumu 4., 9. un 10.punktā) un ministrijas pilna nosaukuma un saīsinājuma (grozījumi MK noteikumu 26.punktā) lietojumu;

3) precizēt MK noteikumu 8.punktu, nosakot, ka fiziska persona par projekta vadītāju var būt norādīta katrā konkursā ne vairāk kā vienā projekta iesniegumā un piedalīties kā projekta vadītājs ne vairāk kā viena projekta īstenošanā visu konkursu ietvaros, bet tā var būt vienlaikus norādīta konkursu projekta iesniegumos kā projekta izpildītāja un vienlaikus piedalīties kā projekta izpildītāja konkursu projektu īstenošanā (šāda prasība vairs netiks attiecināta uz projekta galvenajiem izpildītajiem);4) aizstāt administrāciju ar padomi (grozījumi MK noteikumu 32., 38., 39., 45., 49., 52.punktā);5) svītrot norādi uz administrāciju (grozījumi MK noteikumu 28. un 43.punktā un 54.1.apakšpunktā).Ievērojot, ka padome ar š.g. 1.jūliju vairs nebūs koleģiāla zinātnieku institūcija (Likuma 14.panta pirmā daļa), kur lēmumus pieņem padomes locekļi, bet padomes direktora vadīta institūcija (Likuma (01.07.2020. redakcijā) 14.panta otrā daļa), projekts paredz MK noteikumus papildināt ar 10.1punktu, atrunājot projektu īstenošanas un uzraudzības komisijas (turpmāk – vērtēšanas komisija) izveidi, kuras sastāvu nosaka padome, iekļaujot tajā arī ministrijas un citu nozaru ministriju pārstāvjus un pēc nepieciešamības arī ekspertus. Projekts paredz vērtēšanas komisijas kompetenci, tas ir, saskaņot projektu konkursa nolikumu; sniegt argumentētu viedokli padomei pirms noteiktu lēmumu pieņemšanas, kuru padome izvērtē; sniegt argumentētu viedokli un priekšlikumus par citiem konkursa nolikumā un vērtēšanas komisijas nolikumā ar projektu īstenošanu un uzraudzību saistītajos jautājumos. Vērtēšanas komisijas lēmumiem ir ieteikuma raksturs. Lai nodrošinātu vērtēšanas komisijas kompetencē esošo pienākumu un uzdevumu izpildi, padome veidojot vērtēšanas komisijas sastāvu, gan kā locekļus, gan kā padomdevējus varēs tajā iekļaut tautsaimniecības nozares, zinātnes, akadēmiskā un nevalstiskā sektora pārstāvjus. Vērtēšanas komisijas sekretariāts ir padome.Fundamentālo un lietišķo pētījumu īstenošanā piedalās arī padomes ekspertu komisijas[[1]](#footnote-1), kuras atbilstoši MK noteikumu 13.punktam sniedz atzinumu par katra projekta pieteikuma atbilstību vienam vai vairākiem Ministru kabineta apstiprinātajiem prioritārajiem zinātnes virzieniem Latvijā[[2]](#footnote-2), par ko ārvalsts zinātniskais eksperts kvalificētu atzinumu nevar sniegt. Ievērojot ar projektu vērtēšanas komisijai noteikto kompetenci, padome var iesaistīt vērtēšanas komisijas sastāvā arī padomes ekspertu komisijas locekļus kā dalībniekus un ekspertus, kas sniegs padomei zinātniski argumentētus priekšlikumus un viedokļus fundamentālo un lietišķo pētījumu konkursa nolikumā un vērtēšanas komisijas nolikumā ar projektu īstenošanu un uzraudzību saistītajos jautājumos, ievērojot Likuma 18.panta pirmās daļas 2.punktā tām noteikto kompetenci, no kuras izriet, ka šīs ekspertu komisijas ir kompetentas dot par stāvokli zinātnes nozarēs Latvijā.Ievērojot, ka padomes ekspertu komisijas ir padomes struktūra, tad ar padomes iekšējiem tiesību aktiem paredzēs padomes ekspertu komisijas dalību fundamentālo un lietišķo pētījumu konkursu nolikumu izstrādē, sniedzot konsultācijas, ja nepieciešams, līdzdarbojoties šādu nolikumu izstrādē, ievērojot interešu konflikta aspektu.MK noteikumu 16.punkts nosaka, ka projektus vērtē arī ārvalstu zinātniskais eksperts no Eiropas Komisijas ekspertu vai cita līdzvērtīgas starptautiskā ekspertu datubāzes veic projekta pieteikuma invertējumu tikai zinātniskajiem kritērijiem un dod savu vērtējumu punktos, pamatojoties uz novērtēšanas metodiku.Nē padomes ekspertu komisija, ne ārvalsts eksperts nav kompetents veikt piešķirtā valsts budžeta finansējuma sadali starp Latvijas zinātnes nozarēm, ievērojot iesniegto projektu pieteikumu kopējo skaitu un pieprasāmo summu; pieņemt lēmumu par projektu pieteikumu apstiprināšanu un noteikta finansējuma piešķiršanu vai noraidīt projekta pieteikumu dēļ neatbilstības administratīvajiem atbilstības kritērijiem/ atteikt piešķirt finansējumu. Šādus lēmumus pieņem padome, kuras lēmumu var pārsūdzēt. Ievērojot minēto, šādas vērtēšanas komisijas nepieciešamība ir būtiska, kurā izskata, izvērtē noteiktus MK noteikumos noteiktos jautājumus un sniedz izsvērtu viedokli/priekšlikumu padomei, kuras pienākumos ir izskatīt ārvalsts ekspertu sniegto ekspertīzi un pieņemt lēmumu MK noteikumos noteiktus lēmumus, iepriekš iepazīstoties ar vērtēšanas komisijas locekļu un tas ekspertu viedokļiem.Līdz š.g. 30.jūnijam LZP kā koleģiāla zinātnieku institūcija[[3]](#footnote-3)  (Likuma 14. un 15.pants) minētos lēmumus, kas tagad būs vērtēšanas komisijai, pieņēma koleģiāli vienojoties vai balsojot. Ar š.g. 1.jūliju LZP vairs nav koleģiāla institūcija, bet direktora vadīta tiesās pārvaldes iestāde, līdz ar to ir nepieciešama vērtēšanas komisija, kuru veido nozaru ministriju pārstāvji, kā arī zinātnes aprindu un sabiedriskā un ražojošā sektora pārstāvji, jo fundamentālo lietišķo pētījumu ietvaros tiek realizēti zinātniski pētnieciskie projekti, kas skar visu valsts pārvaldi un sabiedrību kopumā, tādēļ, lai LZP direktors varētu pieņemt minētos lēmumus ir nepieciešama šāda vērtēšanas komisija, kas ir kvalificēta savas kompetences ietvaros sniegt argumentētu viedokli par atbalstāmajiem un finansējamajiem projektu pieteikumiem, pamatotus priekšlikumus projekta īstenošanas ietvaros sasniegto rezultātu vērtēšanai un citu konsultatīvu atbalstu konkursa nolikumā un vērtēšanas komisijas nolikumā ar projektu īstenošanu un uzraudzību saistītus jautājumus. Šāda vērtēšanas komisija ir būtiska, jo LZP lēmumus var pārsūdzēt tiesā.Projekts paredz, ka komisija sniedz argumentētu viedokli padomei, kura to izvērtē, pieņemot MK noteikumu 14., 27., 35., 40.2., 48.2. apakšpunktā, 50. un 55. punktā minēto lēmumu (attiecīgi projekts paredz grozījumus šajos minētajās MK noteikumu normās).Papildus minētajam, ar projektu tiks noteikts, ka MK noteikumi paredzēs, ka padome pirms attiecīgas darbības veikšanas, saskaņos savu rīcību ar vērtēšanas komisiju (grozījumi MK noteikumu 37., 42. un 51.punktā).  MK noteikumu 31.punktu ar projektu izsaka jaunā redakcijā, nosakot, ka padome (administrācijas vietā) slēdz ar zinātnisko institūciju un projekta vadītāju līgumu par projekta īstenošanu (turpmāk – projekta līgums).MK noteikumu 46.punkta pirmais teikums ir redakcionāli precizēts, dēļ tā, ka ir apvienotas administrācijas un padomes darbības šajā punktā.MK noteikumu 47.punktu svītro, jo tas nosaka darbības administrācijai, pēc kuru veikšanas, padome rīkojas atbilstoši MK noteikumu 48.punktam. Tā kā padome pārņem administrācijas darbību MK noteikumu 47.punktā, tad projekts paredz svītrot MK noteikumu 47.punktu un 48. izteikt jaunā redakcijā.Projekts paredz, ka grozījumi stājas spēkā 2020.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Padome un tajā nodarbinātie; komisijas locekļi; zinātniskās institūcijas, kuras ir projektu īstenotājas, un to sadarbības partneri MK noteikumu ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējums nerada ietekmi uz tautsaimniecību.Jauns administratīvais slogs veidojas padomei pārņemot administrācijas uzdevumus un pienākumus MK noteikumos, ievērojot, ka notiek administrācijas likvidācija un padomes reorganizācija atbilstoši Ministru kabineta 2020. gada 1. aprīļa rīkojumam Nr. 151 “Par Izglītības un zinātnes ministrijas padotībā esošo valsts pārvaldes iestāžu reorganizāciju un likvidāciju”, kura ietvaros tiks veikta resursu pārdale, lai nodrošinātu padomi ar attiecīgajiem resursiem MK noteikumu izpildei. Vienlaikus padomei arī samazinās administratīvais slogs, kas saistīts ar sadarbību ar administrāciju un zinātniskajām institūcijām, kuras ir projektu īstenotājas, dažādu dokumentāciju saskaņošanas un apstiprināšanas procedūrās MK noteikumu ievaros. Administratīvais slogs samazinās zinātniskajām institūcijām, kuras ir projektu īstenotājas, jo ar projektu izpildi saistīto dokumentāciju vajadzēs sniegt tikai vienai institūcijai – padomei. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas, – 2000 *euro*.  |
| 4. | Atbilstības izmaksu monetārs novērtējums | Projekts neparedz izmaksas, kas fiziskai personai vai juridiskai personai varētu rasties projektā ietverto atbilstības prasību izpildi. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir pieejams sabiedrības izskatīšanai un komunikācijai ministrijas mājas lapā <https://izm.gov.lv/lv/normativie-akti/normativo-aktu-projekti> |
| 2. | Sabiedrības līdzdalība projekta izstrādē | Netika iekļauta, jo projekts paredz administrācijas veicamo uzdevumu un pienākumu nodošanu padomei. |
| 3. | Sabiedrības līdzdalības rezultāti | Par projektu nav saņemti iebildumi vai priekšlikumi no sabiedrības pārstāvjiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, padome, zinātniskās institūcijas, kas piedalās MK noteikumu ietvaros īstenojamos projektos. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru.Jaunu institūciju izveide, institūciju likvidācija vai reorganizācija nav paredzēta.Projekts tiks realizēts esošo cilvēkresursu ietvaros. |
| 3. | Cita informācija | Nav.  |

Izglītības un zinātnes ministre I. Šuplinska

Vīza:

Valsts sekretāre L. Lejiņa

Depkovska, 67047772

anita.depkovska@izm.gov.lv

1. 09.07.2019. Ministru kabineta noteikumi Nr. 320 “Latvijas Zinātnes padomes ekspertu tiesību piešķiršanas un ekspertu komisiju izveides kārtība” [↑](#footnote-ref-1)
2. 13.12.2017. Ministru kabineta rīkojums Nr. 746 “Par prioritārajiem virzieniem zinātnē 2018.-2021. gadā” [↑](#footnote-ref-2)
3. 16.08.2016. Ministru kabineta rīkojums Nr. 452 “Par Latvijas Zinātnes padomes sastāvu” [↑](#footnote-ref-3)